Николай Лилиев
Боже, твоя светъл гняв свещен е…

chitanka.info

Боже, твоя светъл гняв свещен е.

Моите сестри са рожби бедни,

пленници на страсти всепобедни,

те не ще познаят твоя ден

и ще паднат първи победени.

Озари ги с гняв свещен!

Боже, твоята любов е мощна.

Моите сестри са слаби, бледни,

те блуждаят сред тъмите ледни,

без надежда светла, без покров,

и ридаят в мрачина среднощна.

Осени ги с вяра и любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.